The Rasmus

Gjennombruddet med Dead Letters, 2003-2006

Den 21. mars 2003 kom bandets største gjennombrudd noensinne da de slapp sitt femte studioalbum Dead Letters. Albumet inneholdt hitsingler som In My Life, First Day of My Life, Guilty, Funeral Song og megahiten In the Shadows, som fremdeles er bandets mest kjente låt. Dead Letters solgte derfor i hele eksemplarer verden rundt. Den klatret til og med til nummer en i både Tyskland, Østerrike og Sveits. Litt senere skrev bandet en lisensavtale med tyske MotorUrbanDefJam Group (en del av Universal Music) for å kunne slippe Dead Letters også i resten av verden.
Dette året gjorde The Rasmus sin første Europaturné. Turneen het Dead Letters Tour og varte inn i 2005. De spilte i nesten alle store land i Europa, blant annet England, Frankrike, Italia, Hellas, Tyskland, Russland og Spania. I november spilte de for første gang i USA, Canada og Mexico.
I 2004 skrev Lauri Ylönen låten Bittersweet sammen med det finske bandet Apocalyptica og Ville Valo fra HIM. Det ble også laget en video til låten som ble noenlunde populær på MTV. Det er bare Lauri og Ville som synger i låten.
22. november samme år slapp The Rasmus sin aller første live-dvd, Live Letters. DVD-en består i hovedsak av elleve livelåter fra en konsert på Gampel Open Air i Sveits den 21. august 2004. Det finnes også en hel del ekstramateriale, blant annet samtlige syv musikkvideoer til albumet Dead Letters.
Ett år senere samarbeidet Lauri ennå en gang med Apocalyptica, men denne gangen var ikke Ville Valo med. De skrev låten Life Burns! som også ble til musikkvideo. Life Burns! var sammenlignet med Bittersweet mye mer rockete, og er muligens den tyngste låten som Lauri har medvirket på.
Etter den store suksessen med Dead Letters var det dags å slippe et nytt album. Bandet har siden Into sluppet et nytt album annenhvert år. Den 12. september 2005 ga de ut sitt sjette studioalbum, Hide from the Sun. Dette albumet var noe mørkere enn Dead Letters, og nå hadde popstilen stort sett forsvunnet. En del påstod at The Rasmus nå var Helsingfors svar på Kent. Musikkgenren hadde overgått til Gothic rock. Mange av låtenes tekster var dystre og mørke med tung gitar. Den første singelen fra albumet ble No Fear, etterfulgt av Sail Away og til slutt Shot. Låten Immortal (som en stund også var planlagt å bli en singel) ble bare en musikkvideo, basert på klipp fra ulike konserter med bandet. På låten Dead Promises (som inneholder en del cello) har bandet hjelp av sine venner Apocalyptica, ettersom de er erfarne cellospillere. Musikkvideoen til den største singelen, No Fear, ble innspilt i Berlin i 2005 av den tyske filmprodusenten Jörn Heitmann, som også har spilt inn de tre siste videoene for rockebandet Rammstein. Albumet solgte platina allerede før det hadde blitt sluppet offisielt. Dette skjedde på en startfest som bandet ordnet, der de også spilte en konsert.
Samtidig startet bassisten Eero Heinonen et eget band ved siden av The Rasmus, Hay And Stone, der han selv er sanger og bassist. De to øvrige medlemmene er Petri Kivimäki (gitar) og Hannu Risku (trommer). Bandet hadde dog ikke gjort noen som helst framgang før debutalbumet Making Waves ble sluppet i 2006. Bandet er mest inspirert av grungemusikk, som Nirvana og Pearl Jam.
Til tross for sideprosjektet med Hay And Stone, tilbrakte Eero like mye tid på The Rasmus. I 2006 gjorde The Rasmus en hel del konserter verden rundt med turneen Hide From The Sun Tour. I februar turnerte de sammen med HIM og glamrockbandet Negative i Russland, Tyskland, Østerrike samt Sveits. Etter det fortsatte de sin turné alene i blant annet Japan, Sydafrika, Colombia og Mexico. Senere i september spilte de sammen med det britiske bandet Lostprophets samt det amerikanske bandet Kill Hannah i USA. Fansen i USA hadde ventet på dette lenge, med tanke på at de bare hadde vært i USA en gang tidligere og da hadde de ikke turnert særlig mye heller. Etter turneen i USA spilte de 14 konserter til innen de dro hjem til Finland for å hvile seg.
I oktober 2006 ble Hide from the Sun sluppet i USA gjennom plateselskapet DRT Entertainment. Albumet hadde en hel del ekstramateriale, blant annet musikkvideoen til Immortal.

Sjuende studioalbumet Black Roses, 2007-idag

Det kommer ingen flere singler fra Hide from the Sun, ettersom bandet nå er i Helsingfors og jobber på låter til sitt sjuende studioalbum som etter planen skal slippes etter sommeren i 2008. Rykter sier at albumet kommer til å låte mer som Into, men dette er ennå ikke offisielt bekreftet.
Det kommer til å bli pauser i skrivingen og innspillingen for å holde noen konserter. Hittil har bare fem datoer blitt satt. Fire av dem blir i hjemlandet Finland, i tillegg til en i Sveits. Konsertene kommer til å holdes i juni og juli.

The Rasmus musikk

Under de tidligere årene av The Rasmus' historie besto låtene av blandede musikkgenrer. De hadde ofte en hel del medvirkende musikere på sine studioalbum som spilte blant annet saksofon, cello, trompet og piano. Mellom Peep og Hell of a Tester kan man si at deres musikkstil var en blanding av rock, pop, funk og jazz.
Under Into hadde stilen gått over til pop/rock eller såkalt "soft rock". Dead Letters ble litt tyngre rock og mindre pop. Dette fortsatte også på Hide from the Sun, der genre også var rock, bare litt hardere. Nå for tiden spiller de ikke lenger funk eller jazz. De har heller ikke med instrument som piano, saksofon eller trompet. De eneste instrumentene som de iblant har med på de nyere albumene är fiolin og cello. Man kan derfor dra si at The Rasmus’ musikkstil har endret seg veldig mye med årene.

Dynasty

Dynasty er navnet på en finsk forening som ble startet av The Rasmus, Killer og Kwan i 1999. Foreningen symboliserer blant annet vennskap mellom de tre bandene og deres medlemmer. Mange medlemmer (F.eks. Lauri Ylönen og Pauli Rantasalmi) bærer tatoveringer eller Dynastylogoen på gitarer m.m. De tre bandene har ofte jobbet sammen innen musikken. The Rasmus-trommis, Aki Hakala har for eksempel spilt trommer i både Killer og Kwan. Han har også medvirket i Kwans video "Padam". Lauri og Pauli har vært delmanagere for Killer (som nå er oppløst). The Rasmus er det mest kjente bandet i Dynasty.